Am neue Ort hani denn mol alles installiert und bin go tschutte, aaah 10 minute Weg, de Hammer. Nochem tschutte simmer no go Pizza esse und i han denn wölle i mis alte Zimmer go butze. Unterwegs hani zweimol müese 20 Minute uf de Bus warte (bini mi scho fascht gwöhnt) und bin nochere Stund  döte acho. Vor de Türe gstande und gmerkt, dasi mini alte Schlüssel im neue Zimmer han. Zoooooonk! Guet bini wieder hei, nomel e Stund und denn wär nocher kein Bus meh gfahre. Also bini am Mentig morge am sechsi ufgstande (so nebetbi: i han mis Bett neu links a de Wand, han das vorher meh als füf Johr rechts gha. Wecker lüütet, ich spring meh oder weniger dWand ah - zum Glück hani no e Matte döte gha… ;-)). Zimmer butzt (45 Minute Weg, verstoht sich), Schlüssel abgeh, neue Läbä! Föteli vom neue Heim chömet  denn spöter no… Eifach mol eis, usem Lift: